DA Den Europæiske Unions Tidende C 35/6

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2011/C 35/04

Støtte nr.: XA 142/10

Medlemsstat: Frankrig

Region: Département de l’Ain

Støtteordningens betegnelse eller navnet på den virksomhed, der modtager individuel støtte: Aides en assistance technique pour limiter l’impact de l’agriculture sur l’environnement et prise en compte de l’agriculture en urbanisme (Ain)

Retsgrundlag: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Forventede årlige udgifter til ordningen eller det samlede individuelle støttebeløb: 115 000 EUR

Maksimal støtteintensitet: 50 %

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort fritagelsesanmodningens registreringsnummeret på sit websted

Ordningens eller det individuelle støtteprojekts varighed: Højst indtil 31. december 2013

Målet med støtten: Foranstaltningen er omfattet af artikel 15 i forordning (EF) nr. 1857/2006, der omhandler teknisk bistand i landbrugssektoren.

Med dette støtteprogram ønsker »Conseil général« at øge landbrugets bevidsthed om miljø- og energispørgsmål og fysisk planlægning.

Teknisk støtte til at øge landbrugets miljøbevidsthed

Det er meningen, at ordningen skal finansiere tekniske miljøundersøgelser på bedrifterne og ekspertudtalelser om landbrugsproducenters miljøbeskyttelsesprojekter.

Projekterne vil bl.a. kunne omhandle anvendelse af slam fra vandrensningsanlæg som gødning, vandingsmetoderne i landbruget og samspillet mellem landbrug og vandløbsopland.

Teknisk støtte til anvendelse af vedvarende energi

Formålet er at støtte oplysningskampagner, der skal øge landbrugsproducenternes bevidsthed om vedvarende energi.

Foranstaltningerne vil bl.a. kunne omfatte følgende:

udarbejdelse af datablade om vedvarende energi

bevidstgørende foranstaltninger i forbindelse med landbrugsbegivenheder om mulighederne ved at anvende vedvarende energi, besøg på eksisterende anlæg og informationsdage om vedvarende energi

diagnosticering af bedrifter.

Den foreslåede støtte er forbeholdt bedrifter, der ikke er større end en SMV som defineret i EU-retten, jf. bilag I til Kommissionens forordning (EF) nr. 800/2008 af 6. august 2008, og som beskæftiger sig med primærproduktion af landbrugsprodukter.

Der kan ikke ydes støtte til bedrifter, der anses for kriseramte virksomheder ifølge EU's rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004)

Berørt(e) sektor(er): Alle små og mellemstore landbrugsbedrifter i Ain

Den støttetildelende myndigheds navn og adresse:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Websted: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/j_ain_bue_environn.doc

Andre oplysninger: —

Støtte nr.: XA 145/10

Medlemsstat: Frankrig

Region: Departementet Ain

Støtteordningens betegnelse eller navnet på den virksomhed, der modtager individuel støtte: Aide à la promotion et la communication en agriculture (Ain)

Retsgrundlag: Artikel L1511-2, L3231-2 og 3232-1 i Code général des collectivités territoriales, délibération du Conseil général de l’Ain

Forventede årlige udgifter til ordningen eller det samlede individuelle støttebeløb: 140 000 EUR

Maksimal støtteintensitet: 50 %

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort fritagelsesanmodningens registreringsnummer på internettet

Ordningens eller det individuelle støtteprojekts varighed: Indtil senest den 31. december 2013

Målet med støtten: Foranstaltningen gennemføres i overensstemmelse med artikel 15 i forordning (EF) nr. 1857/2006 om støtte og bistand til landbrugssektoren.

Formålet med støtten er at fremme landbrugsproduktionen i Ain. Der produceres et rigt udvalg af produkter med beskyttet oprindelsesbetegnelse, som er typiske for departementet, f.eks. »Volaille de Bresse«, »Comté«, »Bleu de Gex«, »Vins de Seyssel«, »Vins du Bugey« og — i nærmeste fremtid — »Beurre de Bresse« og »Crème de Bresse«.

En række produkter produceres desuden i henhold til varespecifikationer og sælges under bestemte handelsmærker, som f.eks. »le Bressou«-mælkekalv, »mont Br’Ain d’herbe«-oksekød, »le Gigotin«-lam og diverse produkter, som sælges under mærket »Princes de la Dombes«.

De vigtigste traditionelle fødevarer samles under mærket »Saveurs de l'Ain«. Dette mærke præsenteres på de store udstillinger og messer, der har til formål at øge kendskabet til gastronomiske specialiteter, og som organiseres i samarbejde med departementets turistaktører. (Her er f.eks. tale om salon de l'Agriculture i Paris, foire de Printemps i Bourg en Bresse og diverse aktiviteter, der tilrettelægges i samarbejde med departementets turistråd).

Conseil Générel finder det derfor vigtigt at støtte salgsfremme- og kommunikationstiltag, der har til formål at øge kendskabet til de forskellige landbrugsprodukter, ved at yde bistand til tilrettelæggelsen af foranstaltninger (f.eks. fora for opdrættere af kødracer), transport med henblik på opdrætteres deltagelse i regionale og nationale skuer og aktiviteter, der tager sigte på at øge forbrugernes og fagfolks kendskab til landbrugsprodukter fra Ain (f.eks. gårdbesøg på økologiske gårde)

Berørt(e) sektor(er): Samtlige landbrugssektorer i departementet (SMV)

Den støttetildelende myndigheds navn og adresse:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Websted: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/a_ain_bue_promotion_b1.doc

Andre oplysninger: —

Støtte nr.: XA 148/10

Medlemsstat: Frankrig

Region: Departementet Ain

Støtteordningens betegnelse eller navnet på den virksomhed, der modtager individuel støtte: Aides en appui technique aux éleveurs (Ain)

Retsgrundlag: Articles L1511-2, L3231-2 et 3232-1 du Code général des collectivités territoriales; délibération du Conseil général de l’Ain

Forventede årlige udgifter til ordningen eller det samlede individuelle støttebeløb: 363 000 EUR

Maksimal støtteintensitet: Støttesatsen vil være højst 50 % for teknisk bistand til landbrugere generelt og højst 65 % for teknisk bistand specielt til nye landbrugere

Gennemførelsesdato: Fra datoen for offentliggørelsen af registreringsnummeret for fritagelsesansøgningen på webstedet for Kommissionens Generaldirektorat for Landbrug og Udvikling af Landdistrikter

Ordningens eller det individuelle støtteprojekts varighed: Til den 31. december 2013 senest

Målet med støtten: Foranstaltningen ligger inden for rammerne af artikel 15 i forordning (EF) nr. 1857/2006 om støtte til teknisk bistand til landbrugsbedrifter.

Støtteordningen går ud på at finansiere teknisk bistand til landbrugere med henblik på at fremme en bedre forvaltning af bedrifterne i departementet. En del af forskrifterne går især ud på at støtte landbrugere med vanskelige afsætningsvilkår.

Teknisk bistand til vanskelige afsætningsvilkår

Mælkekrisen har haft en destabiliserende indvirkning på såvel kvæg- som gedeproducenters fremtidsovervejelser og -beslutninger. Nye afsætningspriser rejser tvivl om de hidtidige vilkår og stiller spørgsmålstegn ved produktionsvilkårene. Støtten fra departementet skal bidrage til gennemførelsen af en »revision« af produktionsvilkårene fordelt på otte temaer: fødevareautonomi, fødevarerationering, tilpasning af produktionen til markedsbehovene, mælkekvalitet, miljøpolitik og bestemmelser om gødskning, produktionsbetingelser, markedskrav og dyrevelfærd. Resultater og oplysninger fra disse revisioner vil blive stillet til rådighed for hele produktionsgrenen.

Teknisk bistand til nye landbrugere

For nye landbrugere går støtten fra departementet ud på at dække en del af udgifterne til den tekniske bistand, som departementets avlsafdeling yder til landbrugere med henblik på en opfølgning i de første tre år efter produktionsstarten.

Støtten er forbeholdt bedrifter:

hvis størrelse ikke overstiger størrelsen for en SMV i EU-bestemmelserne, jf. bilag I til Kommissionens forordning (EF) nr. 800/2008

der beskæftiger sig med primær produktion af landbrugsprodukter

der ikke er kriseramte virksomheder som omhandlet i EU's retningslinjer for statsstøtte til redning og omstrukturering af kriseramte virksomheder (EUT C 244 af 1.10.2004)

Berørt(e) sektor(er): Alle landbrugsbedrifter i Ain, der er SMV'er

Den støttetildelende myndigheds navn og adresse:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Websted: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/g_ain_bue_appui_techn.doc

Andre oplysninger: —

Støtte nr.: XA 149/10

Medlemsstat: Frankrig

Region: Departementet Ain

Støtteordningens betegnelse eller navnet på den virksomhed, der modtager individuel støtte: Aides en faveur des investissements réalisés par les agriculteurs (Ain)

Retsgrundlag: Articles L1511-2, L3231-2 et 3232-1 du Code général des collectivités territoriales: délibération du Conseil général de l’Ain

Forventede årlige udgifter til ordningen eller det samlede individuelle støttebeløb: 533 000 EUR

Maksimal støtteintensitet: 50 %

Støttesatsen er 40 % for både mindre udstyr og landbrugsbygninger. Til denne grundsats føjes yderligere 10 % for bedrifter i ugunstigt stillede områder eller for unge landbrugere i overensstemmelse med EU-definitionen. Den ekstra støtte er ikke kumulerbar.

Derudover begrænses støtten til følgende maksimumbeløb:

4 000 EUR for mindre udstyr

400 000 EUR for bygninger (eller 500 000 EUR for bedrifter i ugunstigt stillede områder).

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort identifikationsnummeret for fritagelsesanmodningen på internettet

Ordningens eller det individuelle støtteprojekts varighed: Indtil senest 31. december 2013

Målet med støtten: Denne støtteordning falder ind under artikel 4 i forordning (EF) nr. 1857/2006 om støtte til investeringer i landbrugsbedrifter.

Landbruget i departementet Ain er ligesom landskabet kendetegnet ved stor diversitet. Tre sektorer dækker 65 % af områdets samlede potentiale: den største sektor er kornproduktion, fulgt af opdræt af malkekvæg og derefter opdræt af kødkvæg. Derfor finder Conseil général det vigtigt at støtte investeringer, der foretages af landbrugere i departementets sektorer, på betingelser, der fører til forbedringer i hver enkelt sektor.

Der kan ydes støtte til investeringer, der har til formål at nedbringe produktionsomkostningerne, forbedre produktionen, forbedre kvaliteten, bevare og forbedre det naturlige miljø eller forbedre hygiejneforhold eller dyrevelfærdsnormer i overensstemmelse med forordningens artikel 4, stk. 3. Støtten skal gøre det muligt at modernisere eller ombygge landbrugsbygninger samt investere i maskiner eller software, der er nødvendige for bedrifterne.

Mindre udstyr til overvågning af produktionen

Hvad angår kvalitetssikrende tiltag såsom forbedring af resultaterne og sporbarheden, der kræver, at der anskaffes software til administrativ, teknisk og økonomisk bedriftsforvaltning, vil Conseil général støtte sådanne anskaffelser (med 40 % af købsprisen) for at tilskynde landbrugerne til at indføre denne slags tiltag.

Modernisering, renovering eller ombygning af landbrugsbygninger

Departementet kan for eksempel yde støtte til modernisering af bedrifter og opførelse af indhegninger i fåresektoren:

I gedesektoren kan støtten dække 30 % af udgifterne op til højst 13 333 EUR til at bringe ostemejerier i overensstemmelse med reglerne. Der kan kun ydes støtte til sådanne investeringer, der enten vedrører opfyldelsen af nye EU-standarder i overensstemmelse med landbrugsfritagelsesforordningen, artikel 4, stk. 2, (og artikel 2, nr. 10) eller mere vidtgående nationale standarder.

I fjerkræsektoren ydes der støtte til renovering/modernisering af bygninger, herunder til investeringer i sanitære foranstaltninger (beskyttelse mod kontakt med vilde fugle, betongulve, regnvandsforvaltning, vandbehandlingsudstyr…), energibesparelser (opvarmning, isolering…), dyrevelfærd (miljø, vandforstøvning…) og sikkerhed (telefonalarmer, generatorer). Støtten beløber sig til 40 % af de støtteberettigede udgifter op til højst 15 000 EUR pr. bygning (dvs. en støtte på maksimalt 6 000 EUR pr. bygning).

I kaninavlssektoren kan der ydes støtte til opførelse af avlsbure (8,33 % af udgifterne op til højst 30,5 EUR pr. avlsbur).

Inden for økologisk landbrug ydes der støtte til anskaffelse af særligt udstyr til økologisk landbrug på 20 % af de samlede udgifter mellem 1 500 og 5 000 EUR. Som støtteberettiget udstyr anses blandt andet engharver, radrensere, termiske ukrudtsbekæmpelsesmidler.

Støtten er forbeholdt:

bedrifter, der kan betragtes som små eller mellemstore virksomheder som defineret i EU-retten, jf. bilag I til Kommissionens forordning (EF) nr. 800/2008 af 6. august 2008,

bedrifter, der beskæftiger sig med primærproduktion af landbrugsprodukter,

bedrifter, der ikke anses for kriseramte virksomheder ifølge Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004).

Støtten overstiger ikke det loft, der er fastsat i artikel 4, stk. 9, i forordning (EF) nr. 857/2006, dvs. 400 000 EUR på tre regnskabsår eller 500 000 EUR for bedrifter i ugunstigt stillede områder

Berørt(e) sektor(er): Alle landbrugssektorer i departementet (små og mellemstore landbrugsvirksomheder)

Den støttetildelende myndigheds navn og adresse:

Monsieur le Président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Websted: http://www.ain.fr

http://www.ain.fr/jcms/int_50667/formulaires

http://www.ain.fr/upload/docs/application/msword/2010-07/c_ain_bue_invst.doc

Andre oplysninger: —